open-index/open-wikipedia-markdown huggingface dataset:
Russeifa

**Russeifa**, òg skrive *Russiefa*, (arabisk الرصيفة) er ein by i Zarqa guvernement i Jordan. Han hadde eit folketal på kring 280&nbsp;000 (2009) og er den fjerde største byen i Jordan etter Amman, Irbid og Zarqa.

## Geografi

Byen Russeifa ligg sentralt i Jordan ved Zarqaelva og hovudvegen mellom Amman og Zarqa. Dei tre byane Amman, Zarqa og Russeifa dannar eit stort storbyområde, det nest største storbyområdet i Levanten etter Damaskus.  Byen høyrer til Zarqa guvernement. Sidan han ligg nær Amman og Zarqa husar han fleire tungindustriar. 

## Demografi
I folketeljinga i 2004 hadde Russeifa 268&nbsp;237 innbyggjarar. 

## Bydelar i Russeifa kommune
Storbyområdet er delt inn i fem distrikt:

## Økonomi
Byen er kjend for fosfat-gruveindustrien sidan 1935, først oppdaga av Amin Kamel Kawar, Selskapet Jordan Phosphate Mines vart grunnlagd av Kawar og driv fosfatgruvene i Russeifa. 

## Kjelder

**Denne artikkelen bygger på «[[:en:Russeifa|Russeifa]]» frå ,  den 7. oktober 2015.* 
*** oppgav desse kjeldene:*
Bozrah

**Botsra**, **Botzrah** eller **Bozrah** (arabisk بصرة, hebraisk skrift בצרה) er ein bibelsk oldtidsby sør i det moderne Jordan. Dagens Bouseira ligg 20&nbsp;km sør for Tafilah, mellom Tafilah (Tophel) og Shoubak.

Bozrah var hovudstaden i Edom. I følgje Gamletestamentet var byen heimlandet til tvillingbror til Jakob, Esau.

## Kjelder

**Denne artikkelen bygger på «[[:en:Bozrah|Bozrah]]» frå ,  den 7. oktober 2015.* 
*** oppgav desse kjeldene:*
Dana i Jordan

**Dana** (ضانا) er ein liten landsby nær byen Tafilah, sentralt og vest i Jordan. Han ligg langs kanten av ei stor naturleg kløft, Wadi Dana med flott utsyn over Wadi Arabia.

Dana er kring 500 år gammal og har bevart mange aspekt av jordanske landsbyar på 1800-talet. I nærleiken ligg Dana biosfærereservat, eit av dei sstørste naturreservata i Jordan. 

## Kjelder

**Denne artikkelen bygger på «[[:en:Dana, Jordan|Dana, Jordan]]» frå ,  den 7. oktober 2015.* 
*** oppgav desse kjeldene:*
Tafilah

**At-Tafilah** (arabisk الطفيلة), òg skrive **Tafila**, er ein by sør i Jordan, 183&nbsp;km sørvest for Amman, med kring 39&nbsp;000 innbyggjarar. Han er hovudstaden i Tafilah guvernement og er kjend for dei grøne hagane sine med oliven- og fikentre, og vindruer. Tafilah vart grunnlagd av edomittane, som kalla byen Tophel. 

Det finst meir enn 360 naturlege kjelder i at-Tafilah-området. Det ligg to fosfat- og sementgruver i at-Tafilah.

## Historie
I 1984 oppdaga ei gruppe arkeologar frå University of Arizona steinreiskap dei estiemrte var 90&nbsp;000 år gamle i grotter i Ain Defla og Hessa. 

Den eldste kjende sivilisasjonen ein kjenner til ved Tafilah var Edom, og Tafilah ligg i ruinane etter den edomittiske byen Tophel. Hovudstaden i Edom var Busairah som ligg 23&nbsp;km sør for Tafilah. Edomittane var ofte allierte med nabolandet Moab. Tafilah vart sidan erobra av nabatearane som hadde hovudstaden sin i Petra. Etter den romerske invasjonen, vart han styrt av ghassanidane, under Romarriket. 

Tafilah kom så under muslimsk styre, men var ei kort stund styrt av krossfarar.

Den 25. januar 1918 øydela arabarar og dei allierte styrkane under arabaropprøret, leia av T.E. Lawrence og prins Zeid bin Hussein ein 900 mann stor, tyrkisk styrke nær Tafilah, som Lawrence skreiv om i *[[Seven Pillars of Wisdom]]* som «Tafileh».

## Sjå òg
* Dana biosfærereservat
* Tophel

## Kjelder

**Denne artikkelen bygger på «[[:en:Tafilah|Tafilah]]» frå ,  den 7. oktober 2015.* 
*** oppgav desse kjeldene:*
Ruwaished

**Ruwaished** er ein by heilt aust i Jordan i Mafraq guvernement. Han har eit folketal på 14&nbsp;400 (2010). Karameh grenseovergang mellom Jordan og Irak ligg i Ruwaished nahiya. 

Etter Irakkrigen i 2003, flykta kring 800 flyktningar frå Irak til den jordanske grensa, hovudsakleg palestinarar og somaliarar, der dei vart plasserte i Ruwaished flyktningleir i ingemannsland mellom Jordan og Irak.

## Geografi
Byen ligg in Mafraq guvernement kring 240&nbsp;km aust for Amman. Ruwaished har eit ørkenklima med ein årsmiddelnedbør på 82,9&nbsp;mm. Kring åtte delvis tørre dalar møter kvarandre på sletta ved Ruwaished, som er det nest største nedslagsfeltet i den nordlege ørkenregionen etter Azraq. Vatnet som flyt frå desse wadiane om vinteren kompenserer for den låge årsnedbøren i Ruwaished. Byen ligg 683 meter over havet. 

## Historie
Ein veit ikkje nøyaktig når Ruwaished-området først vart busett, men det finst romerske reservoar her, som Burqu-dammen. Dette indikerer at området var ein stoppe stad for romerske og bysantinske armear, og markerte den austlege grensa til Austromarriket, eller var ein del av dei romerske vasallstatane. 

Under Irakkrigen i 2003 fekk Ruwaished mykje merksemd i media, då mange korrespondentar brukte byen som base for å dekkje krigen. 

## Demografi
I folketeljinga i 2004 hadde Ruwaished eit folketal på 12&nbsp;098.

## Sjå òg
*Karameh grenseovergang
*Mafraq guvernement

## Kjelder

**Denne artikkelen bygger på «[[:en:Ruwaished|Ruwaished]]» frå ,  den 7. oktober 2015.* 
*** oppgav desse kjeldene:*
Safawi i Jordan

**Safawi** (arabisk **الصفاوي**) er ein by i Mafraq guvernement i Jordan, i dei nordlege ørkenområda.

Safawi ligg langs hovudvegen mellom Amman og Bagdad. 

## Kjelder

**Denne artikkelen bygger på «[[:en:Safawi, Jordan|Safawi, Jordan]]» frå ,  den 7. oktober 2015.* 
*** oppgav desse kjeldene:*
Umm el-Jimal

**Umm el-Jimal** (arabisk ام الجمال, «Kamelmora»), òg kalla Umm ej Jemāl, Umm al-Jimal eller Umm idj-Djimal, er ein landsby nord i Jordan kring 17 kilometer aust for Mafraq. Han er kjend for store ruinar av ein bysantinsk eller tidleg islamsk by, i tillegg til ein eldre romersk landsby (lokalt kalla al-Herri) sørvest for dei bysantinske ruinane.

Umm el-Jimal er ein stor landsby nord i Jordan, mindre enn 10&nbsp;km frå den syriske grensa. Han ligg i Hauran, det nordlege ørkenområdet. Trass i at det er tørt her, er det gode forhold for jordbruk, som er hovudnæringa her. Ruinane av oldtidslandsbyen ligg midt i moderne Umm el-Jimal. Eit jordskjelv i 749 gjorde store øydeleggingar. 

## Kjelder

**Denne artikkelen bygger på «[[:en:Umm el-Jimal|Umm el-Jimal]]» frå ,  den 7. oktober 2015.* 
*** oppgav desse kjeldene:*



## Bakgrunnsstoff
* www.ummeljimal.org
* www.openhandstudios.org
Zaatari flyktningleir

**Zaatari** (arabisk **مخيم الزعتري**) er ein flyktningleir i Jordan, 10&nbsp;km aust for Mafraq. Han vart først opna 28. juli 2012 for å ta i mot syriske flyktningar frå den syriske borgarkrigen som braut ut i 2011. Den 4. juli 2013 hadde leiren kring 144&nbsp;000 flyktningar, som gjorde han til den fjerde største leiren i Jordan.

## Kjelder

**Denne artikkelen bygger på «[[:en:Zaatari refugee camp|Zaatari refugee camp]]» frå ,  den 7. oktober 2015.* 
*** oppgav desse kjeldene:*



## Bakgrunnsstoff
* http://data.unhcr.org/syrianrefugees/settlement.php?id=176&country=107&region=77  UNHCR Data Portal
Greåker Idrettsforening

**Greåker Idrettsforening** er eit idrettslag i bydelen Greåker i Sarpsborg kommune. Laget, som vart stifta 6. april 1919, er i dag ein rein fotballklubb. Seniorlaget spelar i 2015 på nivå seks? i norsk fotball. I alle år har laget spelt heimekampane på Moa i Greåker, i grå trøyer og raude bukser og strømper. 

Fotballaget til Greåker hadde si beste tid i tiåret 1951-61. Klubben spelte i Hovedserien 1951/52, 1955/56 og perioden 1958-62. I 1959 nådde laget semifinalen i NM-cupen og tapte 0-2 mot Sandefjord Ballklubb. Sesongen 1960/61 plasserte Greåker seg på fjerdeplass i B-avdelinga av Hovedserien, men i maratonserien 1961-62 enda laget nest sist av dei 16 deltakande klubbane. Dermed vart det nedrykk til 2. divisjon og snart var Greåker einast med i lokalt seriespel. Bjørn Spydevold og sonen Thor Spydevold, samt Erik Engsmyr var dei fremste Greåker-spelarane i perioden.

Tidlegare dreiv Greåker IF med idrettane bandy, bryting, friidrett, handball og skiidrett. 

## Kjelder

**Denne artikkelen bygger på «[[:nb:Greåker Idrettsforening|Greåker Idrettsforening]]» frå ,  den 7. oktober 2015.*  
 
* heimeside
Drammens Ballklubb

**Drammens Ballklubb** er eit idrettslag i Drammen, stifta 14. august 1909. Laget har aktivitetar i idrettane bandy, fotball og langrenn. DBK spelar heimekampane på Marienlyst i kvite trøyer og knallblå underdelar.

I starten var Drammens Ballklubb en rein fotballklubb, etter kvart vart skihopping og bandy viktige aktiviteter for klubben. I 1930 spelte DBK NM-finale i fotball mot Ørn frå Horten, og tapte 2–4. Drammens Ballklubb tok opp ishockey tett føre Vinter-OL 1952 i Oslo. Olympiske ishockeykampar vart avvikla på Marienlyst, og klubben spelte sine fyrste ishockeykampar i forkant av OL-turneringa.

Kombinertløparen Emil Kvanlid og fotballmålvakta Willy Aronsen er dei best kjende medlemene i Drammens Ballklubb.

## Kjelder
* heimeside

## Bakgrunnsstoff

*
Alf Martinsen

**Alf Werner Martinsen** () var ein norsk fotballspelar frå Lillestrøm, med kallenamnet «Kaka», som var midtspiss på det berømte Bronselaget under Sommar-OL 1936. Mellom 1931 og 1946 spelte han 46 landskampar, 21 for AIF og 25 for NFF. Martinsen «var smidig og smart, gled fint inn i kombinasjonsspillet og betenkte seg ikke et øyeblikk på å skyte straks han oppdaget en åpning».

Martinsen spelte på Lillestrøm Sportsklubb til 1930, men melde i 1931 overgang til Fram, eit av dei idrettslaga som var organisert i Arbeidernes Idrettsforbund. I tida fram til 1935 spelte han 21 landskampar for AIF-landslaget.

I 1936 melde han seg innatt i Lillestrøm SK og debuterte på Norges Fotballforbund sitt landslag 26. juli 1936, då Noreg vann 4-3 over Sverige på bortebane. Åtte dagar seinare skåra han to av dei norske måla i Noreg sin opningskamp under Sommar-OL 1936 i Berlin, ein kamp som enda med 4-0 over Tyrkia. Han deltok også i dei tre andre OL-kampane, i den siste, bronsefinalen, vann Noreg 3-2 over Polen.

Martinsen fekk til saman 25 kampar for NFF-landslaget, og skåra 10 landslagsmål. Han spelte sin siste landskamp i Luxembourg sommaren 1946, ein kamp som enda med heimesiger 3-2.

Perioden 1947–50 og 1952/53-sesongen var Martinsen trenar i Lillestrøm SK.

### Merittar
*OL-bronse: 1936 med Noreg

## Notar

## Kjelder

**Denne artikkelen bygger på «[[:nb:Alf Martinsen|Alf Martinsen]]» frå ,  den 7. oktober 2015.*
Mafraq

**Mafraq** (arabisk المفرق, *Al-Mafraq*, lokale dialektar: *Mafrag* eller *Mafra' *, «krossvegar») er ein by og det administrative senteret i Mafraq guvernement i Jordan, 80 km nord for hovudstaden Amman nær Syria i nord og Irak i aust. Han hadde 58&nbsp;954 innbyggjarar i 2000. 

## Historie

Mafraq vart først busett på 300-talet fvt. Han ligg kring 17 km vest for den historiske nabateisk og bysantinske byen Umm el-Jimal, som vart bygd i det første hundreåret evt. Byen vart viktig etter opprettinga av Hejazbanen mellom Istanbul og Medina. Det låg òg ein britisk militærbase og flyplass tidleg på 1900-talet i Mafraq. Han vart seinare base for den arabiske legionen under den arabisk-israelske krigen i 1948.  

Mafraq er hovudstaden i Mafraq guvernement og hovudkvarteret til den tredje divisjonen av den jordanske hæren. King Hussein Air College og ein flybase for det kongelege jordanske luftforsvaret ligg òg i byen.

## Geografi
Mafraq ligg nord i Jordan ved grendsa mellom Hauran-platået og Den syriske ørkenen, kring 80 km i nord from Amman. Han er det administrative senteret og den største byen i Mafraq guvernement. Byen ligg nær dei tre store byane Amman i sør, Irbid i vest og Damaskus i nord.

## Samferdsle
Den internasjonale hovudvegen mellom Damaskus og Riyadh går gjennom byen. Mafraq har ein jernbanestasjon på det nasjonale jernbanenettverket. 

## Utdanning
Al al-Bayt universitet er det einaste universitetet i byen. Det vart grunnlagd i 1992 og ligg søraust, i utkanten av byen.

## Kjelder

**Denne artikkelen bygger på «[[:en:Mafraq|Mafraq]]» frå ,  den 7. oktober 2015.* 
*** oppgav desse kjeldene:*


## Bakgrunnsstoff
* Offisiell nettstad
Psycho

**«Psycho»** er ein song av det britiske alternativ rockebandet Muse frå det sjuande studioalbumet deira *[[Drones]]*, utgjeve den 12. mars 2015 som ein marknadsførande singel.
## Komposisjon
Songen sin hovud riff har blitt brukt på fleire live-framsyningar opp gjennom åra Muse har opptredd. Den blei skildra av *[[NME]]* som ein riff «utvikla i laupet av seksten år». Den var mest kjend for å ha blitt brukt mellom «Stockholm syndrom» og «Take a Bow» i livealbumet *[[HAARP]]*.

Matthew Bellamy refererte til songen sin eksplisitte tekst som «for støytande for radio» då han svarte på eit spørsmål frå ein fan på Twitter-kontoen sin.
## Utgjeving
Matthew Bellamy annonserte songen den 28. februar 2015 på Twitter-kontoen sin, saman med ein link til ein artikkel om hjernevasking som det seinare blei stadfesta at var relatert til songen. Den 8. mars 2015 lasta Muse opp eit kort klipp av at dei mixa sporet på Instagram-kontoen sin. Fire dagar seinare blei «Psycho» utgjeve som eit pre-order bonusspor saman med kunngjeringa av albumet. Den same dagen blei ein lyrisk video for songen utgjeve på bandet sin offisielle YouTube-kanal.

## Mottaking
Musikkmagasinet *[[NME]]* skildra songen som ein «back-to-basics», «rå» og «direkte» song med ein «skarp riff». Dei meinte at songen er «meir jordnær og menneskeleg» enn «den utenomjordiske science-fiction-atmosfæren som har blitt typisk for trioen». Dei påstod at «Muse ser ut til å blitt strammare, meir direkte og raseri-drivne i forhold til det førre albumet deira». Dei priste Bellamy sin vokale levering og sa at «sinne er meir direkte enn nokon gong».  Dei spekulerte om sporet si tilknyting til Bellamy sitt privatliv, og meinte at tekst som *«Love, it will get you nowhere»* («kjærleik, det vil ikkje føre deg nokon stad»), utan tvil ville få nokon fans til å lure på korleis brotet hans med partnaren Kate Hudson kan ha påverka han medan han produserte songen.

## Lyrisk video
I fylgje bandet sin videoregissør Tom Kirk er det visuelle konseptet til den lyriske video til «Psycho» påverka av Brice Frillici sitt SEKDEK-prosjekt.

## Kjelder

*Denne artikkelen bygger på «[[:en:Psycho_(Muse_song)|Psycho (Muse song)]]» frå ,  den 7. oktober 2015.*
Ståle Solbakken

**Ståle Solbakken** () er ein norsk fotballtrenar og tidlegare -spelar frå Grue i Hedmark. Han er best kjend som midtbanespelar og trenar på Hamarkameratene, midtbanespelar på Lillestrøm SK og trenar i FC København. Solbakken spelte 57 landskampar for Noreg i tida 1994-2000.

## Spelar
Solbakken spelte på Grue Idrettslag til 1988. Året etter melde han seg til teneste for andredivisjonslaget Hamarkameratene, ein klubb som i 1991 rykte opp til eliteserien. Etter fem sesongar på Hamar vart Solbakken overført til Lillestrøm. Her markerte han seg som ein av dei aller beste og mest målfarlege midtbanespelarane i Noreg, og fekk sin landslagsdebut våren 1994.

Hausten 1997 gjekk ferda til eit mislukka mellomspel i engelske Wimbledon FC. Vinteren 1998 vart Solbakken overført til danske Aalborg, der han hadde suksess og vann seriegull i 1999. Hausten 2000 melde Solbakken overgang til FC København. Under trening den 13. mars 2001 gjekk han gjennom ein sju minuttar lang hjartestans. Etter dette fekk Solbakken operert inn hjartestartar, og slutta som aktiv spelar.

Solbakken debuterte for Noreg mot Wales 9. mars 1994. Utover andre halvdel av 1990-talet spelte han i dei fleste viktige landskampane, mellom anna var han med i fotball-VM 1998 i Frankrike og i fotball-EM 2000 i Nederland. Totalt spela han 57 landskampar og skåra ni landslagsmål frå sin midtbaneposisjon.

## Trenar
Året etter at han la bort fotballskoa, fekk Solbakken jobben som trenar og sportssjef i Hamarkameratene. Han førte laget til siger i 1. divisjon og opprykk til eliteserien. Hausten 2005 berga Hamkam plassen i eliteserien, og Solbakken slutta etter jobbtilbod frå FC København.

Solbakken tok over som hovudtrenar i FC København under vinterpausen 2006. Før trenarskiftet låg klubben allerie på toppen av tabellen, og Solbaken sikra at den vart der verande ut sesongen. I august 2006 leia han FC København til spel i Meisterligaen, etter at laget slo ut Ajax Amsterdam i kvalifiseringa. Solbakken og FC København vart så seriemeistrar 2008/09, 2009/10 og 2010/11.

Sommaren 2011 vart Solbakken tilsett som trenar i den tyske bundesliga-klubben FC Köln. På tampen av sesongen, våren 2012 fekk han sparken. Köln låg då tredje sist, men enda på nestsisteplassen og rykte dermed rett ned i 2. bundesliga. I juli 2012 tok han over trenarjobben i den engelske nivå-to-klubben Wolverhampton. Laget lukkast ikkje, så på nyåret 2013 vart han sagt opp.

Sidan august 2013 har Solbakkken leia FC København på ny.

## Merittar
### Spelar
*Dansk seriemeister: 1999 med Aalborg
*Dansk seriemeister: 2001 med FC København

### Trenar
*Dansk seriemeister: 2006, 2007, 2009, 2010 og 2011 med FC København
*Dansk cupmeister: 2009 med FC København

## Kjelder

**Denne artikkelen bygger på «[[:nb:Ståle Solbakken|Ståle Solbakken]]» frå ,  den 8. oktober 2015.*
Sportsklubben Brage

**Sportsklubben Brage** var eit idrettslag i Trondheim i tida 1907-2009. Laget var aktivt i idrettane boksing, bryting, fotball, friidrett og skiidrett.

Fotballaget Brage spelte i Norgesserien sesongane 1937/38, 1938/39 og 1947/48, altså alle åra serien eksisterte. I 1959/60-sesongen var Brage med i Hovedserien, laget enda på åttande- og sisteplass i B-avdelinga med 6 poeng.

Friidrettsutøvaren Hjalmar Johannesen var Brages mest kjende utøvar. Boksarane Aage Steen og Johan Sæterhaug deltok i Sommar-OL 1920 i Antwerpen.

## Kjelder

**Denne artikkelen bygger på «[[:nb:Sportsklubben Brage|Sportsklubben Brage]]» frå ,  den 8. oktober 2015.*
Tore André Dahlum

**Tore André Dahlum** () er ein tidlegare fotballspelar frå Kristiansand som er mest kjend for sine tre periodar i IK Start (1987-91, 1994-96, 2001) og to periodar i Rosenborg (1992-93 og 1997-99). Med Rosenborg vann han fem seriegull og to cupmeisterskap.

I yngre år var Dahlum Vigør-spelar. Han debuterte på Start i 1988, men fekk sitt gjennombrot i 1990-sesongen då han vart toppskårar i 1. divisjon med 20 mål. Same året fekk han sin landslagsdebut, fram til 1999 spelte han 15 landskampar og skåra 6 mål. Høgdepunktet i landslagstrøya kom i 1991, då han gav Noreg leiinga i EM-kvalfiseringskampen mot Italia, ein kamp som enda med norsk siger 2-1.

Vinteren 1992 vart Dahlum overført til Rosenborg, der han hadde ein god fyrstesesong. Mellom anna skåra han eit flott volleymål i cupfinalen, som Rosenborg vann 3-2 over Lillestrøm SK. I sin andre sesong med RBK fekk han lite speletid, og returnerte til Start framfor 1994-sesongen

Hausten/vinteren 1996/97 var Dahlum ei kort tid i den greske klubben Skoda Xanthi. Våren 1997 byrja han på si andre Rosenborg-periode. Frå hausten 1999 til hausten spelte han etter tur for belgiske Gent, danske Aalborg, samt Start.

### Merittar
*Seriemeister: 1992, 1993, 1997, 1998 og 1999 med Rosenborg 
*Noregsmeister: 1992 og 1999 med Rosenborg

## Kjelder

**Denne artikkelen bygger på «[[:nb:Tore André Dahlum|Tore André Dahlum]]» frå ,  den 8. oktober 2015.*
Nessegutten

**Sportsklubben Nessegutten** er eit idrettslag i Levanger i Nord-Trøndelag, stifta 20. april 1929. Laget er aktivt i idrettane fotball, friidrett, handball, orientering, skiidrett, skeiser, tennis og turn. 

Fotballaget Nessegutten tok seg til kvartfinalane i noregsmeisterskapen 1959. Kvartfinalekampen mellom Nessegutten og Viking vart spelt Ullevaal stadion i Oslo og enda uavgjort. Dermed vart det omkamp på Lerkendal stadion i Trondheim, der den komande noregsmeisteren Viking vann 4-0. 

Mellom 1976 og 1984 spelte Nessegutten nokre sesongar i 2. divisjon. Klubben la ned seniorlaget då den nye klubben Levanger Fotballklubb vart skipa i 1996. Frå 1996 til 2013 deltok ikkje Nessegutten i fotball på seniornivå, men frå 2014 melde laget seg på seriesystemet att, og byrja på nivå sju.

## Kjelder

**Denne artikkelen bygger på «[[:nb:Nessegutten|Nessegutten]]» frå ,  den 8. oktober 2015.*
Sandaker Ski- og Fotballklubb

**Sandaker Ski og Fotballklubb** er eit idrettslag i stroket Sandaker i Oslo. Idrettslaget har som namnet seier, vore aktiv i idrettar som fotball og ski, men i 2015 er Sandaker ein rein fotballklubb.

Sandaker sitt fotballag kvalifiserte seg i 1948 til den fyrste sesongen i Hovedserien, 1948/49, der laget enda sist i avdelinga. I 1951 nådde klubben kvartifinalane i noregsmeisterskapen, der det vart tap 2-4 mot Sarpsborg FK. Med på laget var Ragnar Larsen, Sandakers einaste landslagsspelar og seinare profesjonell spelar i Italia.

A-laget til Sandaker vart lagt ned framfor 2013-sesongen.

Skihopparen Alf Andersen var ei tid medlem av Sandaker.

## Kjelder

**Denne artikkelen bygger på «[[:nb:Sandaker Ski- og Fotballklubb|Sandaker Ski- og Fotballklubb]]» frå ,  den 8. oktober 2015.*
Den tunisiske kvartetten for nasjonal dialog

**Den tunisiske kvartetten for nasjonal dialog** (arabisk ‏رباعية الحوار الوطنى التونسى ‎) er ei gruppe av fire organisasjonar som var sentrale i forsøket på å byggja eit pluralistisk demokrati i Tunisia i kjølvatnet av Jasminrevolusjonen i 2011. Gruppa er mottakere av Nobels fredspris for 2015. Grunngjevinga var «for dens avgjørende bidrag for byggingen av et pluralistisk demokrati i Tunisia i kjølvannet av Jasminrevolusjonen i 2011.»

Kvartetten består av følgjande organisasjonar:
* Fagrørsla UGTT (*Union Générale Tunisienne du Travail*)
* Arbeidsgiverorganisasjonen UTICA (Union Tunisienne dei l’Industrie, du Commerce eit dei l’Artisanat)
* Menneskerettsorganisasjonen LTDH (*La Ligue Tunisienne pour la Défense dei sine Droits dei l’Homma*)
* Den nasjonale advokatsamskipnaden (*Ordre National dei sine Avocats dei Tunisie*)

## Kjelder
Australia i Junior Eurovision Song Contest

**Australia** debuterte i Junior Eurovision Song Contest 2015 i Sofia i Bulgaria, med songen «My Girls» som vart framført på engelsk av Bella Paige. Bidraget vart valt ut internt av den australske kringkastaren SBS.

I perioden frå 2005 til 2015, fekk alle deltakarlanda i Junior Eurovision Song Contest automatisk tolv poeng då poenggjevinga starta. I 2011 vart det tillaga slik at desse poenga vart delt ut av Australia.

## Bidraga i Junior Eurovision Song Contest

## Røystgjeving

## Galleri

File:Bella Paige at stage of JESC 2015.jpg|Bella Paige i Sofia 2015
File:JESC 2016 Alexa Curtis (Australia) (2).jpg|Alexa Curtis i Valletta 2016
File:JESC 2018 partisipants. Jael (Australia).jpg|Jael i Minsk 2018

## Sjå òg
* Australia i Eurovision Song Contest
## Fotnotar
Kråkefotplantar

**Kråkefotplanter** (*Lycopsida* eller *Lycopodiophyta*) er ein klasse av relativt primitive karsporeplantar som finst over heile jorda. Kråkefotplantar er fleirårige og har gaffelforma skotgreiner.

## Taksonomi

Taksogrupperinga av kråkefotplantane nedanfor følgjer internasjonal taksonomi - The Angiosperm Phylogeny Group og APG II-systemet frå 2003 med 83 ordenar og 461 familiar av karplantar.

For dei 5 klassane og 155 familiane av karplantar som er vanlege i Norden, blir berre hovudnamn gjevne att i normal skrift nedanfor, med basis i det norske standardverket (2005) og det nyaste nordiske standardverket (2007). Hovudnamn som er sett i kursiv skrift viser ordenar eller familiar som berre veks utanfor Norden og som i 2007 ikkje høyrde til i dei 155 familiane i den nordiske floraen.

* Karplantar *(Tracheophyta)*
** Karsporeplantar *(Pteridophyta)*
*** Klasse: **KRÅKEFOTPLANTAR ''(LYCOPSIDA, Isoetopsida)'' **
**** **[[Kråkefotfamilien]]** *(Lycopodiaceae)*
***** Kråkefotslekta *(Lycopodium)*
***** Jamneslekta *(Diphasiastrum)*
***** Myrkråkefotslekta (*Lycopodiella*)
***** *[[Palhinhaeaslekta]] (Palhinhaea)*
***** *[[Pseudolycopodiellaslekta]] (Pseudolycopodiella)*
**** *Lusegrasfamilien (Huperziaceae)*
***** Lusegrasslekta *(Huperzia)* 
***** *[[Phylloglossumslekta]] (Phylloglossum)*
**** **[[Dvergjamnefamilien]]** *(Selaginellaceae)*
***** Dvergjamneslekta *(Selaginella)*
**** **[[Brasmegrasfamilien]]** *(Isoetaceae)*
***** Brasmegrasslekta *(Isoetes)*
*** Klasse: Snelleplantar *(Sphenopsida, Equisetopsida)*
*** Underdivisjon: Bregneplantar *(Monilophytae, Monilophytes)*
*** Klasse: Psilotopsida? *(Psilotopsida) *
*** *Orden: [[Psilotales]] (Psilotales)*
*** Orden: Ormetunger *(Ophioglossales)*
*** * Klasse: [[Marattiopsida]] (Marattiopsida)* 
*** Klasse: Bregnar *(Polypodiopsida)*
*** * Klasse: [[Marattiopsida]] (Marattiopsida)* 
** Frøplantar *(Spermopsida)*

## Kjelder

**Denne artikkelen bygger på «[[:no:Kråkefotplanter|Kråkefotplanter]]» frå ,  den 9. oktober 2015.*
Terje Kojedal

**Terje Kojedal** () er ein tidlegare fotball- og ishockeyspelar frå Hamar. Mellom 1981 og 1989 spelte han 66 landskampar på det norske fotballandslaget, alltid som midtstoppar.

Kojedal voks opp på Storhamar, der han fram til 1980 deltok i ishockey med Storhamar Idrettslag og i fotball med Hamarkameratene. Han fekk med seg litt over 100 ishockeykampar som både back og løpar i Storhamar i perioden 1973–80, før han valde å satse einast på fotball. Fram til 1985 spelte han på Hamarkamaratene, vart då overført til franske FC Mulhouse. Etter tre sesongar i Mulhouse var han Valenciennes-spelar i ein sesong. Deretter gjekk turen sommaren 1989 tilbake til Hamarkamaratene, la opp for godt i 1992.

Storvaksne Kojedal debuterte for det norske fotballandslaget i 1981 og fekk snøgt fast plass i fyrsteellevaren. I 1984 var han med på det norske landslaget som deltok i Sommar-OL i Los Angeles. Kojedal skåra eitt einaste landslagsmål, det kom då Noreg vann 4–1 over Austerrike i 1989.

## Kjelder

**Denne artikkelen bygger på «[[:nb:Terje Kojedal|Terje Kojedal]]» frå ,  den 9. oktober 2015.*
Fotballklubben Mjølner

**Fotballklubben Mjølner** er ein fotballklubb heimehøyrande i Narvik, stifta 2. mars 1932. Laget spelar i raude og kvite drakter, med Narvik stadion som heimebane.

Mjølner var eitt av dei tre dominerande fotballaga i Nord-Noreg, saman med Bodø/Glimt og Harstad, i tida før 1972. Før den tid deltok ikkje dei nordnorske laga i det norske seriesystemet. Til dess hadde Mjølner vunne ni nordnorske cupmeisterskap.

Med utvidinga til 12 lag i 1. divisjon i 1972, erobra Mjølner plass i toppserien ved å vinne 2. divisjon Nord-Noreg i 1971. Laget vart sist i 1. divisjon 1972 og rykte ned, men fram til 1991 deltok heldt klubben seg stort sett i 2. divisjon, med unnatak for to sesongar i 3. divisjon og ein sesong 1. divisjon. I 1988 gjekk Mjølner heilt til topps i B-avdelinga av 2. divisjon, men møtet med toppserien vart rimeleg brutalt, så laget enda på 12. og sisteplass i 1989-sesongen.

Då Narvik FK vart danna i 1997 trekte Mjølner laget sitt ut or seriesystemet. Sidan 2005 spelar Mjølner på ny seriespel, i 2015 på nivå tre i norsk fotball.

### Merittar
*Nordnorsk meister: 1935, 1946, 1947, 1948, 1951, 1960, 1961, 1965 og 1966
Øivind Holmsen

**Øivind Josef Holmsen** () var ein norsk fotballspelar frå Oslo. Han var venstreback på Lyn og det berømte Bronselaget frå Sommar-OL 1936 i Berlin. Holmsen «var rask til bens og rask i tankegangen, sikker i plasseringen og i samarbeidet med sin partner; han taklet ypperlig og briljerte med rene utspill.»

Holmsen var medlem av Fagerborg til 1932, då han melde overgang til Lyn. Han vart noregsmeister med Lyn i 1945 og 1946, i begge cupfinalane vann oslolaget over Fredrikstad FK.

Holmsen debuterte på landslaget mot Austerrike i 1934, i Noregs landskamp nr 100, og fekk straks hevd på backposisjonen til venstre. To år seinare deltok han i sommarleikane 1936 i Berlin, der  Noreg vann bronse etter å ha slått ut Tyrkia og Tyskland, samt vunne bronsekampen 3-2 over Polen. Også i VM i fotball 1938 var han med då Noreg, etter ekstraomgangar, måtte gje tapt 1-2 mot Italia. Holmsen deltok i 36 landskampar i perioden 1934–45, frå sin backposisjon skåra han ingen mål.

### Merittar
*OL-bronse: 1936 med Noreg
*Noregsmeister: 1945 og 1946 med Lyn

## Notar
IF Fram

**Idrettsforeningen Fram** er eit idrettslag heimehøyrande i bydelen Torstrand i Larvik, stifta 15. januar 1894. Laget er aktivt i idrettane fotball, friidrett, handball og skeiseløp.

Herrelaget i fotball spelar i 2. divisjon avdeling 2 (2020).

### Soge
Fram sitt fotballag kvalifiserte seg til NM-finale i 1912. Fram vann kampen 2-1, men Osloklubben Mercantile protesterte og fekk omkamp. Veka etter tapte 0-6 mot Mercantile. Både i 1919 og 1931 nådde laget semfinale, der det vart eittmålstap for høvesvis Odds Ballklubb og Mjøndalen IF. I 1949 rykte laget opp frå Landsdelsserien og var ikkje snauare enn at det i sesongen 1949/50 vann avdeling A i Hovedserien. Dermed var det klart for seriefinale 1950 mot Fredrikstad FK. Etter som den fyrste kampen enda 1-1 måtte dei to laga møtest ii Larvik, der heimelaget skåra det einaste målet i kampen og vart seriemeister. Allereie året etter rykte klubben ned i Landsdelsserien, og etter eit mellomspel i Hovedserien 1954/55, har Fram alltid spelt på nivå to eller lågare i norsk seriefotball. I 2020 spelar laget på nivå tre.

Sidan 1970-åra er nok Fram best kjend for sine skeiseløparar. Namn som Bjørn Tveter, Øyvind Tveter, Tom Erik Oxholm, Bjørg Eva Jensen, Roger Strøm og Minna Nystedt har sett sitt stempel på nasjonale og tildels internasjonale tevlingar. Fremst står Jensen med si olympiske gullmedalje på 3&nbsp;000 meter i Lake Placid i 1980.

## Kjelder

**Denne artikkelen bygger på «[[:nb:Fram Larvik|Fram Larvik]]» frå ,  den 10. oktober 2015.*
Nidelv IL

**Nidelv Idrettslag** er eit idrettslag i Trondheim, skipa i 1930. Laget driv med idrettane fotball, friidrett, handball, innebandy, ski og vektløfting.

Fotballaget Nidelv spelte i 2. divisjon i tida 1964-67. I sin fyrste sesong var laget med i opprykkskampen til 1. divisjon, men vart nummer to, slått av Steinkjer og føre Rosenborg på tredjeplass. Harald Sunde var den store Nidelv-profilen midt på 1960-talet.

## Kjelder

**Denne artikkelen bygger på «[[:nb:Nidelv Idrettslag|Nidelv Idrettslag]]» frå ,  den 10. oktober 2015.*
Finn Seemann

**Finn Ludvig Seemann** () var ein norsk bandy- og fotballspelar frå Oslo. Han spelte 15 landskampar i fotball i tida 1963-70 og tre landskampar i bandy. Seeemann var «en balljonglør som kan prestere det helt ypperlige» men som «individualist... hadde han nok visse vanskeligheter med å innpasse seg i bestemte systemer».

## Fotball
Seemann spelte på Lyn frå 1962 og vart seriemeister med laget i 1964. I september 1963 debuterte han på landslaget i den famøse kampen mot Polen i Stettin, eit oppgjer som enda med tap 0-9. Langt betre gjorde han det i VM-kvalifiseringskampen Noreg-Jugoslavia på Ullevaal stadion 16. juni 1965, han gav då Noreg leiinga 1-0 på eit skrudd frispark, sluttresultatet vart 3-0.

Hausten 1965 fekk Seemann proffkontrakt i den skotske klubben Dundee United. Etter tre sesongar i Skottland reiste han til Nederland, der han spelte tre år på DWS Amsterdam og to år på FC Utrecht. Medan han var DWS-spelar kom han tilbake til litt landslagsspel i 1969 og 1970. Venstrevingen Seemann skåra sitt femte og siste landslagmål då Finland vart slått 2-0 sommaren 1970.

Etter å ha budd ei tid i USA returnerte han til Lyn og norsk andredivisjonsfotball i 1975. Året etter spelte han med Bækkelaget i lokal fotball.

Seemann omkom i ei trafikkulukke med bil på Dovre.

### Merittar
*Seriemeister: 1964 med Lyn

## Kjelder
Vigør

**Fotballklubben Vigør** er eit idrettslag i Kristiansand, skipa 5. oktober 1918, med om lag 1000 medlemer. Lag driv ikkje berre med fotball, men er også aktiv med curling, innebandy og squash. I tillegg vert det drive med barneidrett og ei såkalla fotballfritidsordning. Vigør har fotballbane i bydelen Hellemyr og i ein idrettshall på Tinnheia er det to squashbaner og ei kunststoffbane for fotball.

I 1938 spelte Vigør seg fram til semfinale i fotballcupen. På nøytral bane i Larvik vart det tap 0-2 mot Mjøndalen. Sesongane 1967-69 spelte Vigør i 2. divisjon. Sven Otto Birkeland er den mest kjende spelaren frå 1960-åra. Sidan har karar som Tore André Dahlum, Andreas Lund, Espen Johnsen og Kristofer Hæstad kome frå Vigør til fotballklubbar høgre opp i seriesystemet.

I 2015 spelar Vigør på nivå fire i norsk fotball.

## Kjelder

**Denne artikkelen bygger på «[[:nb:Fotballklubben Vigør|Fotballklubben Vigør]]» frå ,  den 10. oktober 2015.*
Oliver & Company

***Oliver & Company*** (norsk tittel: *Oliver og gjengen*) er ein amerikansk teiknefilm frå 1988, produsert av Walt Disney Feature Animation og utgjeven av Walt Disney Pictures. Filmen er den 27. animerte langfilmen til Disney. Filmen handlar om kattungen Oliver og ein gjeng gatehundar: Dodger, Francis, Einstein, Rita og Tito, i tillegg til den forkjælte puddelen Georgette. Filmen er inspirert av roman *[[Oliver Twist]]* av Charles Dickens, men går føre seg i New York i nyare tid.

Songen «Why Should I Worry?» vart nominert til ein Golden Globe-pris for beste originale song.

## Kjelder

* 
* *Denne artikkelen er bygger på «[[:no:Oliver og gjengen|Oliver og gjengen]]» frå , den 11. oktober 2015.*

## Bakgrunnsstoff
*
Drafn

**Ski- og Ballklubben Drafn** er eit idrettslag i Drammen, stifta 15. september 1910. Laget har vunne 19 noregsmeisterskap i bandy og spelte i 1927 NM-finale i fotball. Drafn spelar i grøne trøyer, kvite bukser og svarte strømper med kvitt nedbrett. Marienlyst stadion i Drammen har vore heimebane sidan 1924. Laget har i dag i kring 200 medlemer. Skirennarane Thorleif Haug og Hans Bjørnstad var begge medlemer av Drafn.

### Fotball
Drafn spelte ni semfinalar i noregesmeisterskapen i fotball i tida 1914-39, og tapte åtte av dei. Laget tok seg til cupfinalen i 1927, der det vart tap 0-4 mot hortenslaget Ørn. Drafn spelte i 2. divisjon i sesongane 1970 og -71. Sidan 1999 har laget einast spelt lokal seriefotball.

### Ski
Drafn arrangerte Ski-NM i 1946 og 1956. Den triple olympiske meisteren i langrenn og kombinert, Thorleif Haug, representerte Drafn i alle sine år. Også verdsmeisteren i skihopping 1950, Hans Bjørnstad, var Drafn-medlem. Hoppbakken Drafnkollen, med bakkerekord på 90,5 m, var i bruk i tida 1939-70. Etter den tida har det vore låg skiaktvitet i laget.

### Curling
Curling vart teke med som idrett i 2012.

### Bandy 1912-97
Drafn var eit av dei ni laga som var med å stifte Norges Bandyforbund i 1920. Laget etablerte seg snøgt som ein leiande klubb i Noreg. Drafn spelte sin første NM-finale i 1924 og tok sitt første noregsmeisterskap i 1926. Den siste meisterskapstittelen tok laget i 1991. Drafn vann 19 norske meisterskap i bandy, og er mellom dei mestvinnande norske bandyklubbane. Laget spelte i toppserien frå oppstarten i 1932 til 1997. 46 Drafn-spelarar representerte det norsk bandylandslaget. 

Grunna sviktande rekruttering til bandyidretten gjekk Drafn og fem andre bandylag i Drammen i 1997 saman i Drammen Bandy.

### Drafnprofilar
Skikongen Thorleif Haug, langrennarane Henry og Oscar Gjøslien, skihopparen Hans Bjørnstad, bandy- og ishockeyspelaren Einar «Bror» Andersen, bandyspelarane Rolf Langeland, Roar Løwer Nilsen og Per Waage, samt Johan Støa, vinnar av Egebergs ærespris.

## Kjelder

**Denne artikkelen bygger på «[[:nb:Ski- og Ballklubben Drafn|Ski- og Ballklubben Drafn]]» frå ,  den 11. oktober 2015.*
Carl Fredrik Bunæs

**Carl Fredrik Bunæs** () var ein norsk friidrettsutøvar frå Drammen. Fyrste halvdelen av 1960-åra var han i aller fremste rekke mellom sprintarane i Norden, han vann då fire nordiske meisterskapstitlar. I tiåret 1957-66 vart han 18 gongar norsk meister på sprintdistansane 100 meter (5), 200 meter (9) og 400 meter (4). Han var medlem av IK Tjalve.

## Karriere
Bunæs vann si fyrste gullmedalje i ein noregsmeisterskap og sette sin fyrste noregsrekord allereie då ho var 18 år. Begge prestasjonane kom på det som ein må kalle spesialdistansen, 200 meter. Her fekk han notert 21,3 sekund i 1957, ein rekord som hans sterkaste konkurrent, Bjørn Nilsen tok over med fyrst 21,2 og så 21,1 i 1958. Bunæs tok tilbake rekorden i 1959, då han vart klokka inn på 21,0.

I 1960 vann Bunæs 200-meteren på tida 20,9 sekund under ein landskamp i Karlstad, både norsk og nordisk rekord. Same sesongen forbetra han den norske 400-meterrekorden til 47,3 og han vart under NM 1960 tildelt kongepokalen for sin dobbeltsiger, 100 m og 200 m, sistnemnde distanse på ny meisterskapsrekord. Han deltok også i Sommar-OL 1960 i Roma, der han vart utslått i kvartfinalane på både 200 m (21,4 =nr 17) og 100 m (10,5 =nr 15).

Tre nordiske friidtettsmeisterskap vart arrangert i tida 1961-65. Bunæs vann i 1961 både 100 meter og 200 meter, i 1963 sigra han på 100 m, medan han i 1965 vart nordisk meister på 400 meter. Som 400-meterløpar nådde han toppen i 1963-sesongen, då han på Bislett stadion flytta noregsrekorden til 47,1 og deretter til 46,6.

Bunæs var ein framifrå poengplukkar for Noreg i landskampane. I sine 41 landskampar stod han på startstreken 130 gongar, 96 gongar kom han i mål som vinnar. Med IK Tjalve sine stafettlag vann han heile 26 NM-gull.

### Medaljar i norske meisterskap
*1956: Bronsemedalje på 100 m – 10,7
*1957: Gullmedalje på 200 m – 21,3, og bronsemedalje på 100 m – 10,8
*1959: Gullmedaljar på 100 m – 10,5, og på 200 m – 21,6
*1960: Gullmedaljar på 100 m – 10,6 og på 200 m – 21,2. Kongepokal.
*1961: Gullmedaljar på 100 m – 10,6 og på 200 m – 21,6
*1962: Gullmedaljar på 100 m – 10,8 og på 200 m – 21,6
*1963: Gullmedaljar på 100 m – 10,5, 200 m – 21,2, og 400 m – 48,3
*1964: Gullmedaljar på 200 m – 21,7, og 400 m – 48,3, samt sølvmedalje på 100 m – 10,7
*1965: Gullmedaljar på 200 m – 21,2, og 400 m – 47,7
*1966: Gullmedaljar på 200 m – 21,4, og 400 m – 47,5

## Kjelder

*Magnus Breili: *Sport i navn & tall*. 1971
*friidrett.no
Tom Sundby

**Tom Sundby** () er ein norsk tidlegare fotballspelar frå Stavern, som spelte 39 landskampar i tida 1983-88. Midtbanemannen var ein viktig aktør i det offensive spelet på både landslag og klubblag. Landslagsspelaren Reidar Sundby var far hans.

Sundby seniordebuterte på Stag i Stavern, men gjekk snøgt over til Larvik Turn i 3. divisjon. Frå 1981 til -83 var han Lyn-spelar. Etter at oslolaget rykka ned i 1983, melde han overgang til Lillestrøm Sportsklubb, ein klubb som i 1985 enda på andreplass i 1. divisjon etter ei spanande sesongavslutning, og deretter vart noregsmeister på Ullevaal stadion. Året etter vann Lillestrøm seriegullet, men tapte 1-4 mot Tromsø IL i cupfinalen.

Sundby debuterte på Noregs landslag sommaren 1983. Året etter deltok han i Sommar-OL 1984. I åra framover var han jamnt med i den norske fyrsteellevaren. Han vart alvorleg skadd i kampen mot Skottland på Ullevaal stadion i september 1988, då han vart brutalt takla av Steve Nicol heilt i byrjinga av kampen. Skotte-kampen vart hans 39. landskamp, i alt skåra han seks mål. 

Skaden førte til at Sundby ikkje kunne spele fotball i nærare to år. Dermed gjekk kontrakten med den greske klubben Iraklis frå Thessaloniki ut, ein klubb han hadde spelt for sidan seinhaustes 1986. Sundby kom tilbake i spel med Lyn i 1990, og hjelpte klubben til opprykk same sesongen. Etter to sesongar i den norske toppserien la han opp.

### Merittar
*Seriemeister: 1986 med Lillestrøm
*Cupmeister: 1985 med Lillestrøm
  
Siden 2007 er han tilsett i Norges Fotballforbund.

## Kjelder

**Denne artikkelen bygger på «[[:nb:Tom Sundby|Tom Sundby]]» frå ,  den 11. oktober 2015.*
Steve Ovett

**Stephen Michael James Ovett**, kjend som **Steve Ovett**, () er ein tidlegare britisk friidrettsutøvar frå Brighton. Han vart olympisk meister på 800 m i 1980 og europameister på 1500 m i 1978.

## Aktiv
Ovett overraska og tok sølvmedaljen på 800 meter i europameisterskapen 1974, bak suverene Luciano Sušanj frå Jugoslavia. To år seinare vart han nummer fem på same distansen under dei olympiske leikane i Montreal. Frå 1977 var han verdas beste 1500-meterløpar, noko han viste prov for då i september vann IAAF-finalen i Düsseldorf på britisk rekord 3.34,4. Fram til den olympiske finalen i 1980 vann han samtlege 1500-meterløp han deltok i. Ovett vart europameister på 1500 meter i 1978, og tok nok ein gong sølvmedaljen på 800 meter.

Under Sommar-OL 1980 i Moskva vann Ovett gullet på 800 meter, framom landsmannnen Sebastian Coe. Dei to britane kniva i fleire år om å vere verdseinar på mellomdistansane, men berre fattige sju gongar møttest dei i direkte tevling. På spesialdistansen 1500 meter måtte Ovett nøye seg med bronse, bak nettopp Coe og austtyske Jürgen Straub. På tampen av OL-sesongen sette han ny verdsrekord på 1500 m med 3.31,3.

I 1981-sesongen veksla Ovett og Coe på å sette verdsrekord på «ei engelsk mil». Utan å møtest i løp, forbetra Coe verdsrekorden to gongar og Ovett ein gong i mellomtida, alt saman i løpet av ni døgn. Sesongen etter var Ovett noko plaga av skade, men 4. september 1983 gjorde han i Rieti sitt livs løp på 1500 m og forbetra verdsrekorden til 3.30,7. Under OL 1984 i Los Angeles sleit han med astma og enda sist i finalen på 800 meter. Han kvalifiserte seg også til finalen på 1500 meter, der han «sprakk» ei runde før målgang.

Seinare satsa Ovett på 5&nbsp;000 meter, og deltok i tre internasjonale meisterskap i 1986 og 1987. Størst suksess på distansen hadde han då han i august 1986 vann Samveldeleikane i Edinburgh.

Ovett la opp i 1990. Han er i dag busett i Australia.

### Medaljar og plasseringar i internasjonale meisterskap
*EM 1974 i Roma: Sølvmedalje på 800 m – 1.45,77, bakom Luciano Sušanj (1.44,07)
*OL 1976 i Montreal: Nr 5 på 800 m – 1,45,44
*EM 1978 i Praha: Gullmedalje på 1500 m – 3.35,5. Sølvmedalje på 800 m – 1.44,09
*OL 1980 i Moskva: Gullmedalje på 800 m – 1.45,40. Bronsemedalje på 1500 m – 3.38,9
*VM 1983 i Helsinki: nr 4 på 1500 m – 3.42,3
*OL 1984 i Los Angeles: Nr 8 på 800 m – 1.52,2, nr 12 på 1500 m
*EM 1986 i Stuttgart: Nr 15 på 5000 m – braut  (13,31,2 i kvalifiseringa)
*VM 1987 i Roma: Nr 10 på 5000 m – 13.33,4

### Personlege rekordar
*800 m: 1.44,09 (1978, Praha)
*1500 m: 3.30,7 (1983, Rieti)
*3000 m: 7.41,3 (1977, Wattenscheid)
*5000 m: 13.20,0 (1986, Belfast)

## Kjelder

**Denne artikkelen bygger på «[[:en:Steve Ovett|Steve Ovett]]» frå ,  den 12. oktober 2015.*
Magnar Isaksen

**Magnar Nikolai Isaksen** () var ein norsk fotballspelar frå Kristiansund som var med på det såkalla Bronselaget under Sommar-OL 1936. Han «var en nyttig og uegoistisk innerløper som fant de riktige posisjoner og som kunne plassere sine skudd».

Isaksen var fødd i fattige kår i Kristansund. Faren var sjømann og tømrar, innflytta frå fiskeværet Titran, mora var frå Bremnes. Før han busette seg i Oslo, spelte Isaken på Kristiansund Fotballklubb. I hovudstaden melde han seg inn i Lyn.

Sommaren 1936 debuterte Isaksen på det norske landslaget straks før Sommar-OL 1936. Under leikane i Berlin vart han den store helten då Noreg slo Tyskland 2-0 i kvartfinalen, ettersom han skåra begge måla. Han deltok i tre av dei fire OL-kampane, men ikkje i sjølve bronsekampen mot Polen. Også i fotball-VM i 1938 i Frankrike var han ein av Noregs utvalde spelarar. Til saman fekk Isaksen 14 landskampar i tida 1936-38, og skåra fem landslagsmål.

Isaksen vart norsk meister med Lyn i 1945, etter mellom andre å ha slått ut moderklubben Kristiansund i kvartfinalen. Etter cupfinalen la han opp.

### Merittar
*OL-bronse: 1936 med Noreg
*Noregsmeister: 1945 med Lyn

## Notar og kjelder
Den etiopiske kalenderen

**Den etiopiske kalenderen** (amharisk የኢትዮጵያ ዘመን አቆጣጠር **) er den viktigaste kalendren i bruk i Etiopia. Kalenderen deler året inn i 12 månader à 30 dagar. I tillegg har han ein ekstra kort månad kalla *ppagume* på berre fem dagar til vanleg, men seks dagar i år som er skotår. 

Den etiopiske kalenderen har som den julianske kalenderen skotår kvart fjerde år utan unntak. Han er basert på den koptiske kalenderen, som igjen er basert på den gamle egyptiske kalenderen, men med eit anna utgangspunkt og derfor andre årstal. 

Nyårsdag (1. meskerem) i den etiopiske kalenderen fell normalt på same dag som 11. september i den gregorianske kalenderen. Rett etter skotår fell den etiopiske nyårsdagen på den 12. september i den gregorianske kalenderen. Mellom 11. (12.) september og 31. desember ligg årstalet i den etiopiske kalenderen sju år etter den gregorianske. Ettersom den etiopiske kalenderen tar utgangspunkt i året for Kristi fødsel, stammer denne skilnaden frå ei revidering av Jesu fødselsår som vart vedtatt i Konstantinopel og som spreidde seg til heile det kristne Europa på 600-talet. Etiopiarane heldt fast på det tidlegare årstalet. År 2000 etter etiopisk kalender begynte altså den 12. september 2007 etter gregoriansk kalender. År 2008 begynte den 12. september 2015 etter gregoriansk tidsrekning.

## Månader

Desse datoane gjeld mellom mars 1900 og februar 2100, fordi den etiopiske kalenderen har desse åra som skotår, medan den gregorianske ikkje har det.

## Kjelder

**Denne artikkelen bygger på «[[:da:Etiopisk kalender|Etiopisk kalender]]» frå ,  den 12. oktober 2015.*  
**Denne artikkelen bygger på «[[:en:Ethiopian calendar|Ethiopian calendar]]» frå ,  den 14. oktober 2015.* 
*** oppgav desse kjeldene:*
*** «The Ethiopian Calendar», Appendix IV, C.F. Beckingham and G.W.B. Huntingford, *The Prester John of the Indies* (Cambridge: Hakluyt Society, 1961).
*** Ginzel, Friedrich Karl, "Handbuch der mathematischen und technischen Chronologie", Leipzig, 3 vol., 1906-1914
Norwegian Archaeological Review

***Norwegian Archaeological Review*** (NAR) er eit norsk arkeologisk forskingstidsskrift utgjeve på engelsk. Tidsskriftet vart skipa i 1968 etter ein idé av arkeologen Bjørn Myhre, som òg var fyrste sjefredaktør i tidsskriftet. Frå 2008 har NAR vore utgjeve av forlaget Routledge i England, eit akademisk forlag som hovudsakleg gjev ut bøker og tidsskrift innanfor faga humaniora.

## Bakgrunnsstoff
*Norwegian Archaeological Review, forlagets internettside
Ny-Friesland

**Ny-Friesland** er ei halvøy og eit landområde heilt nordaust på Spitsbergen i Svalbard. Det utgjer det nordlegaste punktet på øya ved Verlegenhuken, og er avgrensa geografisk i nord av Hinlopenrenna og Hinlopenstretet, av Wijdefjorden mot vest, og av Atomfjella og Chydeniusfjella  mot sør. Fjella markerer overgangen mot Olav V Land. Det høgaste fjellet på Svalbard, Newtontoppen, og det nest høgaste, Perriertoppen, ligg i Ny-Friesland. 
Halvøya har fått namnet sitt etter landskapet Friesland i Nederland.

Ny-Friesland har høge og bratte fjell i sørvest og mindre bratte fjell i nord og aust. I nord ligg to store isbrear: Åsgardfonna og utstikkaren Valhallfonna, og Balderfonna i søraust mot Hinlopenstretet.

Det er ingen busetjingar i området, og det er meldeplikt til Sysselmannen ved ferdsel her. Det austlege kystbeltet mot Hinlopenstredet tilhøyrer Nordaust-Svalbard naturreservat. Kystområdet på begge sider av den inste halvdelen av Wijdefjorden utgjer Indre Wijdefjorden nasjonalpark.

Arve Staxrud var den første som kryssa Ny-Friesland då han i 1913 var på veg for å redde overlevande etter Herbert Schröder-Stanz sin ekspedisjon i Sorge Bay (Sorgfjorden).

## Kjelder


**Denne artikkelen bygger på «[[:nb:Ny-Friesland|Ny-Friesland]]» frå ,  den 13. oktober 2015.*
Nikolaikyrkja i Leipzig

**Nikolaikyrkja** (tysk **Nikolaikirche**) er ei av dei best kjende kyrkjene i Leipzig. Kyrkja er frå nyare tid kjent som staden der måndagsdemonstrasjonar byrja i 1989.

Nikolaikyrkja blei grunnlagd i 1165. Etter reformasjonen var kyrkja sete for den første superintendenten (biskopen) i Sachsen.

I 1983 byrja ein halda *måndagsbøner* (*Montagsgebete, Friedensgebete*) i kyrkja. Bønene var innført av den lutherske pastoren Christian Führer, som tilhøyrde fredsrørsla i DDR. I 1989 byrja dei med *måndagsdemonstrasjonar* å be for alle som ønskte seg forandring i DDR. Den 9. oktober 1989 fann den største demonstrasjonen stad med meir enn 70 000 fredelege demonstrantar som ropte *«Wir sind das Volk»* ('Vi er folket').

## Kjelder

**Denne artikkelen bygger på «[[:nb:Nikolaikirken, Leipzig|Nikolaikirken, Leipzig]]» frå ,  den 14. oktober 2015.*  
 

## Bakgrunnsstoff
Bismarckfjella

**Bismarckfjella** er ei fjellkjede på Papua Ny-Guinea.
Eit av fjella i fjellkjeda er Mount Wilhelm, det høgaste fjellet i Oseania. 

Fjellkjeda har namn etter Otto von Bismarck. Området ho ligg i var tysk koloni frå 1880-talet til 1914.